b'\n_START_ARTICLE_\nRobin og Bugge\n_START_SECTION_\nKarriere\n_START_PARAGRAPH_\nDuoen m\xc3\xb8ttes da de startet i samme klasse p\xc3\xa5 videreg\xc3\xa5ende skole i hjembydelen Manglerud. Gruppen Robin og Bugge ble dannet i 2006 etter at de deltok i en lokal talentkonkurranse, som de for\xc3\xb8vrig vant. De fikk f\xc3\xb8rst og fremst oppmerksomhet i musikkbransjen fordi de var landets f\xc3\xb8rste artister til \xc3\xa5 kombinere sjangerne hiphop og house._NEWLINE_I 2009 ble gruppa oppdaget av Norges st\xc3\xb8rste booking-og managementbyr\xc3\xa5. Artistpartner s\xc3\xa5 bandets friske innfallsvinkel til norsk hiphop, og signerte gruppa umiddelbart. I 2010 signerte gruppa sin f\xc3\xb8rste platekontrakt med plateselskapetselskapet MTG Music, som p\xc3\xa5 den tiden hadde artister som Klovner i Kamp og Erik & Kriss i stallen._NEWLINE_I 2011 slapp de singelen \xc2\xabMonster\xc2\xbb, som ogs\xc3\xa5 var bandets f\xc3\xb8rste radiolistede l\xc3\xa5t. L\xc3\xa5ta fikk noe radiorotasjon p\xc3\xa5 NRK, og ga bandet noe mer oppmerksomhet. I de norske hiphop-kretsene ble det flittig diskutert om duoen kunne kalles en hiphop-gruppe, da duoen hellet mer og mer over mot popmusikken._NEWLINE_Det var f\xc3\xb8rst v\xc3\xa5ren 2013, etter flere s\xc3\xa5kalte semi-hits, de skulle f\xc3\xa5 sitt nasjonale gjennombrudd med hitl\xc3\xa5ten Elak Elak. " Duoen omfavnet raskt alt som fulgte med suksessen, og ble en umiddelbar publikumsfavoritt p\xc3\xa5 den norske live-scenen. H\xc3\xb8sten 2013 fulgte de opp med hitl\xc3\xa5ten \xc2\xabBongo Drum\xc2\xbb, hvor de hadde med seg Freddy Kalas (tidligere Freddy Genius) som gjesteartist._NEWLINE_Mars 2014, slapp duoen debutalbumet \xc2\xabELAK - En Landeplage Av Konspirasjonen\xc2\xbb. Med dette albumet og nyere radiohits som; Non Stop, Best n\xc3\xa5r jeg er full, Fuck You og Fedrelandet, befestet Robin og Bugge for alvor sin posisjon i norskspr\xc3\xa5klig popul\xc3\xa6rmusikk._NEWLINE_Januar 2016 signerte Robin og Bugge platekontrakt med et av verdens st\xc3\xb8rste plateselskaper, Sony Music. Duoen er i dag ansett som en av Norges mest selgende og -popul\xc3\xa6re rapartister.\n_START_SECTION_\nKonserter\n_START_PARAGRAPH_\nSiden starten av deres profesjonelle karriere i 2009, har de spilt over 500 konserter landet rundt. Med debutalbumet \xc2\xabELAK - En Landeplage Av Konspirasjonen\xc2\xbb, som mottok variert kritikk, la de ut p\xc3\xa5 en albumturn\xc3\xa9 som startet med to utsolgte konserter p\xc3\xa5 Parkteatret i Oslo. Duoen har i en \xc3\xa5rrekke delt scenen p\xc3\xa5 Norway Cups \xc3\xa5pningsshow med andre etablerte artister som Astrid S, Karpe Diem og Madcon. I 2013 og 2015 deltok Robin og Bugge p\xc3\xa5 VG lista topp 20 turn\xc3\xa9en, og spilte blant annet i byene Stavanger, Bergen, Bod\xc3\xb8 og Trondheim. Under markeringen av Verdens Milj\xc3\xb8dag i Frogneparken, delte de scene med Admiral P og CC Cowboys foran 50 000 mennesker. Vinteren 2016 deltok duoen i P4 og Kreftforeningens Vinterlyd-turn\xc3\xa9 med artister som Marcus & Martinus, Julie Bergan og Paperboys.\n_START_SECTION_\nOslos kulturarv\n_START_PARAGRAPH_\nI 2014 ble gruppa offisielt utropt som en del av Oslos kulturarv, og hitl\xc3\xa5ten Elak Elak, ble spilt fra klokket\xc3\xa5rnet til Oslo r\xc3\xa5dhus, hver eneste dag, i et halvt \xc3\xa5r.'